Vanhenpaintoimikunnan kokous 15.3 klo 18.00 opettajainhuoneessa

Paikalla Jyrki Taipale, Leena-Kaisa Flyktman, Riitta-Sisko Malinen, Johanna Halttunen, Riitta Kaakkurivaara, Sami Pasanen ja Tiina Jäntti

Sami lupasi maksaa Jari Sinkkosen luennon liikenteen ohjauksesta vtk:lle 150 €, josta Leena-Kaisa tekee laskun.

Rahaa vtk:n tilillä on tällä hetkellä 280 € + se Samin lupaama 150 €. Päätimme avustaa 4 H:n juhlajärjestelyjä 200 €, koska heiltä puuttuu rahaa vielä jonkin verran artistin kiinnittämiseen. 8 lk saa hoitaa kioskin. Juhlien järjestämisessä tuntuu olevan vielä monta asiaa aika lailla auki, mutta eiköhän se siitä selkene.

Kyynämöisten ja Hirvasen koululle on jo ilmoitettu tulevista juhlista, tosin mitään vahvistusta ei ole vielä tullut, että onko sieltä tulossa apukäsiä. Helluntaiseurakunta ei todennäköisesti lähde mukaan järjestelyihin. Seurakunnalta pyydetään vielä sponsorointia.

Riitta selvittää jousiammunnan mahdollisuudesta juhliin, Jyrki auton maalauksesta. Leena-Kaisa pistää yrityksille kyselyä sponsseista. Ua:lta kysytään kalustoesittelyä sekä telttaa. Jyrki lupasi tuunata grillin tulille.

Pieniä ei saa unohtaa juhlissa, vaan heille pitää järjestää omaa ohjelmaa. Kyselemme tästä lisää seuraavassa yhteisessä kokouksessa 4 H:n kanssa.

Totesimme, että seuraavia juhlia valmistellessa on oltava huomattavasti aikaisemmin liikkeellä mm. artistien varaamisessa, jolloin hinta olisi puolet halvempi.

Kävimme lopuksi ihastelemassa viherhuoneen asukkeja, jotka oppilaat ovat ottaneet hienosti hoitaakseen. Ja ne ovatkin kyllä varsin suloisia.

Seuraava kokous on Uuraisten valtuustosalissa 5.4 klo 18.00 yhdessä 4 H:n kanssa.

Tiina